EUR-Lex - 61998O0009 - EL
Avis juridique important
|
61998O0009
Διάταξη του Δικαστηρίου της 8ης Ιουλίου 1998.
-
Ermanno Agostini και Emanuele Agostini κατά Ligue francophone de judo et disciplines associées ASBL και Ligue belge de judo ASBL.
-
Αίτηση για την έκδοση προδικαστικής αποφάσεως: Tribunal de première instance de Namur - Βέλγιο.
-
Προδικαστική παραπομπή - Απαράδεκτο.
-
Υπόθεση C-9/98.
Συλλογή της Νομολογίας του Δικαστηρίου 1998 σελίδα I-04261
Περίληψη
Λέξεις κλειδιά
Προδικαστικά ερωτήματα - Παραδεκτό - Ερωτήματα υποβαλλόμενα χωρίς επαρκή προσδιορισμό του πραγματικού και κανονιστικού πλαισίου - Ερωτήματα τιθέμενα υπό περιστάσεις αποκλείουσες λυσιτελή απάντηση(Συνθήκη ΕΚ, άρθρο 177· οργανισμός του Δικαστηρίου ΕΚ, άρθρο 20)
Περίληψη
Η ανάγκη επιτεύξεως ερμηνείας του κοινοτικού δικαίου χρήσιμης στο εθνικό δικαστήριο απαιτεί τον εκ μέρους του προσδιορισμό του πραγματικού και κανονιστικού πλαισίου στο οποίο εντάσσονται τα ερωτήματα που υποβάλλει ή, τουλάχιστον, τη διευκρίνιση των υποτιθεμένων πραγματικών περιστατικών επί των οποίων στηρίζονται τα ερωτήματα αυτά. Συναφώς, τα πληροφοριακά στοιχεία που παρέχονται με τις αποφάσεις περί παραπομπής δεν χρησιμεύουν μόνο στο να καθιστούν δυνατό στο Δικαστήριο να δίδει χρήσιμες απαντήσεις, αλλά και στο να παρέχουν τη δυνατότητα στις κυβερνήσεις των κρατών μελών και στους λοιπούς ενδιαφερομένους διαδίκους να υποβάλλουν παρατηρήσεις σύμφωνα με το άρθρο 20 του Οργανισμού του Δικαστηρίου.Επομένως, είναι προδήλως απαράδεκτη, υπό την έννοια ότι δεν επιτρέπει στο Δικαστήριο να προβεί σε λυσιτελή ερμηνεία του κοινοτικού δικαίου, η αίτηση εθνικού δικαστηρίου με την οποία δεν περιγράφεται ούτε το πραγματικό πλαίσιο της διαφοράς ή τα υποτιθέμενα πραγματικά περιστατικά επί των οποίων στηρίζεται, ούτε το εθνικό κανονιστικό πλαίσιο, ούτε οι ακριβείς λόγοι που το οδηγούν στα ερωτήματά του ως προς την ερμηνεία του κοινοτικού δικαίου και στην κρίση του ότι επιβάλλεται η υποβολή προδικαστικών ερωτημάτων στο Δικαστήριο.